Slobodni sadržaj
<s>Slobodni sadržaj (engl. free content), svaka vrsta funkcionalnog djela, umjetničkog djela ili drugog kreativnog sadržaja što zadovoljava definiciju slobodnog kulturnog djela.</s><s>Za slobodni sadržaj koriste se još i nazivi slobodno djelo, slobodna informacija, slobodni materijal itd.</s>

<s>Definicija 
Slobodno kulturno djelo (slobodni sadržaj), prema definiciji slobodnih kulturnih djela, svako je djelo koje nema značajnih zakonskih ograničenja slobode čovjeka da:</s>

<s>upotrebljava sadržaj i stječe korist od njegove upotrebe
 izučava sadržaj i primjenjuje ono što je naučeno
 izrađuje i raspačava kopije sadržaja
 izmjenjuje i poboljšava sadržaj te raspačava ta izvedena djela.</s>

<s>Slobodni sadržaj obuhvaća sva djela u javnoj domeni, kao i ona djela zaštićena autorskim pravom čije licence poštuju i podupiru gore navedene slobode.</s><s>Budući da Bernska konvencija u većini zemalja automatski daje nosiocu autorskog prava monopolističku kontrolu nad njegovim stvaralaštvom, sadržaj zaštićen autorskim pravom mora se eksplicitno deklarirati slobodnim, obično referenciranjem ili uključenjem izjave o licenciranju unutar tog djela.</s>

<s>Iako postoji mnogo različitih definicija u svakodnevnoj upotrebi, slobodni sadržaj je zakonski vrlo sličan, ako ne i identičan, otvorenom sadržaju.</s><s>Analogija odgovara upotrebi rivalskih termina slobodni softver i otvoreni kod, koji opisuju ideološke, a ne zakonske razlike.</s><s>Na primjer, Definicija otvorenoga (The Open Definition) Open Knowledge Foundationa opisuje atribut »otvoren« (engl. open) sinonimno definiciji atributa »slobodan« (engl. free) u Definiciji slobodnih kulturnih djela (Definition of Free Cultural Works), kao i u Definiciji otvorenog koda (The Open Source Definition) i Definiciji slobodnog softvera (The Free Software Definition).</s><s>Za takav slobodni/otvoreni sadržaj oba pokreta preporučuju iste tri licence Creative Commonsa, CC BY, CC BY-SA i CC0.</s>

<s>Vidi još 
 definicija slobodnih kulturnih djela
 Open Content Alliance
 otvoreno izdavaštvo
 pokret za slobodnu kulturu
 pokret za slobodni softver
 sadržaj
 sloboda informacija
 slobodno znanje
 softver sa slobodnim i otvorenim kodom</s>

<s>Izvori</s>

<s>Eksterni linkovi 
 Definition of Free Cultural Works – definicija »slobodnog sadržaja« ili »slobodnih kulturnih djela« slična definiciji slobodnog softvera
 »Episodes of collective invention « (PDF) (Peter B. Meyer; 4. augusta 2003.) – članak o historijskim primjerima slobodnog sadržaja u tehnici, s osvrtom na historiju SAD-a
 Open Definition – projekt Open Knowledge Foundationa koji pruža definiciju "otvorenoga" prikladnu za sadržaj i podatke
 What is free content? na WikiEducatoru</s>

<s>Autorsko pravo
Usluge
Digitalni mediji
Slobodni softver</s>

